open-index/open-wikipedia-markdown huggingface dataset:
เล่าเลียก

**เล่าเลียก** มีชื่อในภาษาจีนกลางว่า **หลิว เลฺว่** () เป็นขุนพลของรัฐง่อก๊กในยุคสามก๊กของจีน 

## ประวัติ
เล่าเลียกเป็นชาวอำเภอฉางชาน (長山縣 *ฉางชานเซี่ยน*) เมืองห้อยเข (會稽郡 *ไคว่จีจฺวิ้น*) ซึ่งอยู่ในนครจินหฺวา (金華市 *จินหฺวาชื่อ*) มณฑลเจ้อเจียง (浙江) ในปัจจุบัน เล่าเลียกเป็นบุตรชายของเล่าเบา (留贊 *หลิว จ้าน*) ขุนพลของง่อก๊ก น้องชายของเล่าเลียกชื่อหลิว ผิง (留平) รับราชการเป็นขุนพลของง่อก๊กเช่นกัน

ในปี ค.ศ. 252 หลังการสวรรคตของซุนกวนจักรพรรดิแห่งง่อก๊กและซุนเหลียงรัชทายาทของซุนกวนผู้ขึ้นครองรายช์เป็นจักรพรรดิลำดับที่ 2 แห่งง่อก๊ก วุยก๊กที่เป็นรัฐอริของง่อก๊กเข้าโจมตีง่อก๊กจากสามทิศทาง โดยเข้าตีทางกังเหลง (江陵 *เจียงหลิง*), บู๊เฉียง (武昌 *อู่ชาง*; ปัจจุบันคือนครเอ้อโจว มณฑลหูเป่ย์) และตังหิน (東興 *ตงซิง*; ทางตะวันออกเฉียงใต้ของนครเฉาหู มณฑลอานฮุยในปัจจุบัน) จูกัดเก๊กผู้สำเร็จราชการแทนพระองค์แห่งง่อก๊กมอบหมายให้เล่าเลียกและจวนตวน (全端 *เฉฺวียน ตฺวาน*) แยกกันนำทหารคนละพันนายไปรักษาป้อมปราการ 2 แห่งที่ตังหิน โดยเล่าเลียกรักษาป้อมตะวันออก จวนตวนรักษาป้อมตะวันตก ทัพวุยก๊กนำโดยอ้าวจุ๋นและจูกัดเอี๋ยนยกเข้าล้อมป้อมปราการทั้งสองแห่งที่ตังหิน แต่ป้อมปราการทั้งสองตั้งอยู่บนที่สูงจึงยากจะเข้าตี ในยุทธการที่ตังหิน จูกัดเก๊กพร้อมด้วยเล่าเบา (บิดาของเล่าเลียก), ลิกี๋, ต๋องจู และเตงฮองนำทัพเข้าโจมตีเอาชนะทัพวุยก๊กได้

ในปี ค.ศ. 255 เล่าเบาบิดาของเล่าเลียกเสียชีวิตในการรบที่ฉิวฉุน (壽春 *โช่วชุน*; ปัจจุบันคืออำเภอโช่ว มณฑลอานฮุย) ปีนั้นรัฐง่อก๊กส่งเฝิง เฉา (馮朝) ไปสร้างป้อมปราการที่กังเหลง แต่งตั้งให้อู๋ หราง (吳穰) เป็นเจ้าเมือง (太守 *ไท่โฉ่ว*) ของเมืองกังเหลง และแต่งตั้งให้เล่าเลียกเป็นเจ้าเมืองของเมืองตองไฮ (東海 *ตงไห่*)

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนพลของง่อก๊ก
หมวดหมู่:ขุนนางของง่อก๊ก
เซลล์สู่ภาวะเอกฐาน

***เซลล์สู่ภาวะเอกฐาน*** () เป็นเกมส่วนเพิ่ม (incremental game) ที่ให้บริการแบบฟรีเมียม พัฒนาและจัดจำหน่ายโดยคอมพิวเตอร์ลันช์ (Computer Lunch) เกมมีเนื้อหาเกี่ยวกับการสำรวจวิวัฒนาการ ธรรมชาติวิทยา และอารยธรรม โดยใช้กลไกแบบเดินเครื่องเปล่าเพื่อช่วยผู้เล่นในการเรียนรู้เกี่ยวกับวิทยาศาสตร์และประวัติศาสตร์

## ประวัติ
*เซลล์สู่ภาวะเอกฐาน*เริ่มพัฒนาในปี พ.ศ. 2560 โดยได้รับแรงบันดาลใจจากความรักในสารคดีธรรมชาติของแอนดรูว์ แกร์ราแฮน (Andrew Garrahan) ผู้ร่วมก่อตั้งคอมพิวเตอร์ลันช์ แกร์ราแฮนต้องการสร้างเกมเกี่ยวกับวิทยาศาสตร์และประวัติวัติศาสตร์ และแกร์ราแฮนเห็นถึงความนิยมที่เพิ่มขึ้นของประเภทเกมส่วนเพิ่มซึ่งเข้ากันได้ดีกับจังหวะการดำเนินเรื่องที่ผ่อนคลายของสารคดี แกร์ราแฮนยังได้รับแรงบันดาลใจจากซีรีส์ “คอนเนกชันส์” ของเจมส์ เบิร์ก (James Burke) ที่ออกอาอากศทางบรรษัทแพร่ภาพกระจายเสียงอังกฤษ (บีบีซี)

เกมเริ่มเปิดให้เข้าถึงก่อนกำหนดทางแอนดรอยด์ในปี พ.ศ. 2561 ต่อมาเปิดให้เข้าถึงก่อนกำหนดทางไอโอเอสและสตีม เกมจำหน่ายอย่างเป็นทางการทางไอโอเอสในเดือนสิงหาคม พ.ศ. 2562 และแอนดรอยด์ในเดือนเมษายน พ.ศ. 2563 

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:วิดีโอเกมที่ออกวางจำหน่ายในปี พ.ศ. 2561
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมสำหรับแมคโอเอส
หมวดหมู่:เกมสำหรับวินโดวส์
หมวดหมู่:วิดีโอเกมผู้เล่นเดี่ยว
หมวดหมู่:ไดโนเสาร์ในวิดีโอเกม
หมวดหมู่:วิดีโอเกมที่พัฒนาขึ้นในสหรัฐ
ในวันที่ฝนพร่างพราย

***ในวันที่ฝนพร่างพราย*** เป็นละครโทรทัศน์ไทยแนวรัก กฎหมาย สะเทือนขวัญ จากการกำกับของชุดาภา จันทเขตต์ และภัสส์ชนกภร ทิพย์ศรี นำแสดงโดย มาริโอ้ เมาเร่อ, ณฐพร เตมีรักษ์, จักริน ภูริพัฒน์, ศิริลักษณ์ คอง, ธัชทร ทรัพย์อนันต์ และ รุจิรดา ดิศกุล ณ อยุธยา ออกอากาศทางช่อง 3 เอชดี ทุกวันจันทร์และอังคาร เวลา 20.30 น. (เวลามาตรฐานไทย) ระหว่างวันที่ 3 มิถุนายน ถึง 16 กรกฎาคม 2567 โดยละครเรื่องนี้นับเป็นละครเรื่องที่ 3 ที่มาริโอ้และณฐพรแสดงนำคู่กันต่อจากเพลิงทระนง (2554) และรอยรักหักเหลี่ยมตะวัน (2557)

## เรื่องย่อ
ในวันที่ฝนพร่างพราย บอกเล่าเรื่องราวของ **มาวิน** (มาริโอ้ เมาเร่อ) ชายหนุ่มสู้ชีวิตที่ได้กลายมาเป็นทนายความอาสา กับ **ปลายฝน** (ณฐพร เตมีรักษ์) นักสังคมสงเคราะห์ที่ต้องร่วมมือกันแก้ไขปัญหาสังคม พร้อมกับฟันฝ่าเส้นทางความรักที่มีความทรงจำในอดีตซ่อนอยู่

## งานสร้าง
ละครเรื่อง ในวันที่ฝนพร่างพราย ได้ทำการฟิตติ้งหรือลองเสื้อผ้าของนักแสดงเมื่อช่วงปลายปี 2565 ก่อนจะจัดงานบวงสรวงละครเพื่อเอาฤกษ์เอาชัยก่อนออนแอร์ที่ ลานด้านหน้าศาลพระพิฆเนศ เซ็นทรัลเวิลด์ เมื่อช่วงเย็นวันที่ 16 พฤษภาคม

## นักแสดง

## อ้างอิง

หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ที่กำกับโดย ชุดาภา จันทเขตต์
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวกฎหมายไทย
หมวดหมู่:ละครโทรทัศน์แนวชีวิตการทำงานไทย
เทพนิยายล้อเลียน

**เทพนิยายล้อเลียน** () เป็นนวนิยายประเภทหนึ่งที่ล้อเลียนเทพนิยายแบบดั้งเดิม มักถูกสร้างขึ้นในรูปแบบต่าง ๆ เช่น นิยาย ภาพยนตร์ หรือละครโทรทัศน์ นวนิยายประเภทนี้ได้รับความนิยมทางโทรทัศน์จากท่อน "Fractured Fairy Tales" ในเรื่อง The Rocky and Bullwinkle Show ในปี 1959

ภาพยนตร์แอนิเมชันเรื่องเชร็ค เมื่อปี 2001 ได้รับความนิยมอย่างมาก และในไม่ช้าการล้อเลียนก็บดบังเทพนิยายแบบดั้งเดิม ประเภทนี้ได้รับการยกย่องอย่างมากจากการเป็นตัวแทนมุมมองทางสังคมที่เกี่ยวข้องในโลกร่วมสมัย แต่ยังถูกวิพากษ์วิจารณ์ว่าเข้ามาแทนที่เรื่องราวแบบดั้งเดิมด้วย

## ต้นกำเนิด
[thumb|right|''[Foney Fables''ตัวอย่างแรกของแนวเพลง 1942]]
ประเภทของเทพนิยายล้อเลียนได้รับความนิยมเพิ่มขึ้นหลังจากเรื่อง The Rocky and Bullwinkle Show เมื่อปี 1959 ซึ่งนำเสนอเนื้อเรื่องที่เปลี่ยนแปลงไปให้เข้าถึงผู้ชมยุคใหม่ ทำให้การดัดแปลงเทพนิยายได้แพร่หลายในวัฒนธรรมสมัยนิยมร่วมสมัยตั้งแต่ยุคดังกล่าว และมีการเปลี่ยนแปลงความเข้าใจเกี่ยวกับเทพนิยายแบบคลาสสิก การปฏิวัติทางดิจิทัลมีส่วนสำคัญในการเผยแพร่เนื้อหาเหล่านี้ในศตวรรษที่ 21

การล้อเลียนเทพนิยายมีอยู่ 2 ประเภท ประเภทที่ 1 เน้นไปที่การล้อเลียนประเภทเทพนิยายและนิทานแต่ละเรื่องเอง และประเภทที่ 2 คือการจัดรูปแบบนิทานใหม่เพื่อรวมคุณค่าที่เป็นมรดกและข้อคิดทางสังคมที่มีน้ำหนักมากขึ้น นักวิชาการด้านวรรณกรรมและนักวิจารณ์มักจะเน้นไปทางนิทานที่สะท้อนถึงสภาพสังคมวัฒนธรรมที่เปลี่ยนแปลงไปของศตวรรษที่ 21 ลักษณะที่เปลี่ยนแปลงได้ของนิทานและการพัฒนาเทคโนโลยีได้ทำให้นิทานเข้าสู่สื่อที่หลากหลายมากขึ้น โดยมีวิธีการนำเสนอเรื่องราวที่ถูกเสริมสร้างได้ในรูปแบบที่สร้างสรรค์และทันสมัยมากขึ้น และให้ผู้สร้างสามารถเปลี่ยนแปลงการตอบรับของผู้ชมต่อเรื่องราวที่เล่าได้ ความเคลื่อนไหวของประเภทนี้ได้ช่วยให้การเสริมสร้างนิทานแฟร์รี่เทลเปลี่ยนแปลงไปตามเวลา และถูกแสดงในรูปแบบหลากหลาย  ไม่เพียงแต่การเสริมสร้างทางวรรณกรรม แต่ยังมีภาพยนตร์และโทรทัศน์แอ็คชันสดและอนิเมชัน บทกวี การ์ตูน และดนตรี ที่ได้ให้ผู้ชมเข้าถึงเรื่องราวที่ซับซ้อนเหล่านี้ได้ทั่วไป

## อ้างอิง

หมวดหมู่:เทพนิยาย
หมวดหมู่:เรื่องล้อเลียน
หมวดหมู่:แฟนตาซีแบ่งตามประเภท
หมวดหมู่:ประเภทของสื่อ
การามง

**การามง** () เป็นกลุ่มของไทป์เฟซแบบมีเชิงจำนวนมาก ตั้งชื่อตามโกลด การามง ช่างแกะลายชาวปารีสในคริสต์ศตวรรษที่ 16 ไทป์เฟซการามงเป็นที่นิยมและมักใช้สำหรับการพิมพ์หนังสือและข้อความเนื้อหา

ไทป์เฟซการามงได้รับการออกแบบตามรูปแบบไทป์เฟซอันโด่งดังที่ฟรันเชสโก กริฟโฟ ช่างแกะแบบกดรอย แกะให้อัลดุส มานูติอุส ช่างพิมพ์ชาวเวนิสในปี 1495 และอยู่ในรูปแบบที่ปัจจุบันเรียกว่าการออกแบบตัวอักษรเชิงเก่า อันเป็นตัวอักษรที่มีโครงสร้างค่อนข้างเป็นธรรมชาติคล้ายกับการเขียนด้วยลายมือกับปากกา แต่ต่างกันตรงที่การออกแบบรูปอักขระในไทป์เฟซนั้นมีโครงสร้างตั้งตรงมากขึ้นเล็กน้อย

หลังจากเสื่อมความนิยมไปในช่วงคริสต์ศตวรรษที่ 18 และ 19 ไทป์เฟซสมัยใหม่หลายรูปแบบในสไตล์การามงก็ได้รับการพัฒนาขึ้น เป็นเรื่องปกติที่จะจับรูปแบบเหล่านี้กับตัวเอียงแท้โดยอิงจากผลงานร่วมสมัยที่สร้างขึ้นโดยรอแบร์ กร็องฌง ซึ่งเป็นที่รู้จักกันดีจากความเชี่ยวชาญของเขาในแนวนี้ อย่างไรก็ตาม แม้ว่าการามงเองยังคงถือเป็นบุคคลสำคัญในการพิมพ์ภาษาฝรั่งเศสในช่วงคริสต์ศตวรรษที่ 16 แต่ผลการวิจัยทางประวัติศาสตร์ได้ชี้เปลี่ยนไปในทิศทางที่ทำให้การามงเป็นช่างฝีมือคนหนึ่งในบรรดาช่างจำนวนมากที่กระตือรือร้นในช่วงเวลาของการผลิตไทป์เฟซใหม่อย่างรวดเร็วในฝรั่งเศสสมัยคริสต์ศตวรรษที่ 16 รอเบิร์ต บริงเฮิสต์ ให้ความเห็นว่า "เป็นธรรมเนียมที่แพร่หลายมานานหลายปีที่จะยกย่องฟอนต์ภาษาฝรั่งเศสดี ๆ ในศตวรรษที่ 16 เกือบทั้งหมด ให้เป็นฝีมือการามง" ด้วยเหตุนี้ แม้ว่า "การามง" จะเป็นคำทั่วไปในอุตสาหกรรมการพิมพ์ แต่ก็มีการนำศัพท์ "French Renaissance antiqua" และ "Geralde" มาใช้ในการเขียนเชิงวิชาการเพื่ออ้างอิงถึงแบบอักษรโดยทั่วไปในตัวแบบ Aldus-French Renaissance โดยการามงและคนอื่น ๆ

## อ้างอิง

## แหล่งข้อมูลอื่น
เกี่ยวกับการามง:

* อะไรที่ทำให้ "การามง" เป็นการามงล่ะ?  – รวมภาพความละเอียดสูงของชิ้นงาน Egelhoff-Berner
* การามงกับการามง: สรีรวิทยาของไทป์เฟซ (ความคิดเห็นส่วนตัวโดย Peter Gabor แปลโดย Barney Carroll)

เกี่ยวกับการฟื้นฟู:

* การามง – ลุก เดอ-วรัว . การรวบรวมความเห็นจำนวนมากเกี่ยวกับการามง
หมวดหมู่:บทความทั้งหมดที่มีข้อความที่อาจล้าสมัย
หมวดหมู่:ไทป์เฟซแบบมีเชิงการาลด์
ซูซูกะ

**ซูซูกะ** () เป็นนครในจังหวัดมิเอะ ประเทศญี่ปุ่น มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 190,730 คน มีขนาดพื้นที่ 194.46 ตารางกิโลเมตร เป็นที่ตั้งของซูซูกะเซอร์กิต

## ภูมิศาสตร์
ซูซูกะตั้งอยู่ทางทิศตะวันออกเฉียงเหนือของจังหวัดมิเอะ ในทางตอนเหนือของคาบสมุทรคิอิ มีอาณาเขตติดกับอ่าวอิเซะทางทิศตะวันออก บางส่วนของเมืองอยู่ภายในอาณาเขตของอุทยานธรรมชาติจังหวัดอิเซะโนะอูมิและกึ่งอุทยานแห่งชาติซูซูกะ

### เทศบาลข้างเคียง
* จังหวัดมิเอะ
** ยกกาอิจิ
** สึ
** คาเมยามะ
* จังหวัดชิงะ
** โคกะ

## สถิติประชากร
จำนวนประชากรของนครซูซูกะเพิ่มขึ้นมากกว่าสองเท่าในช่วง 50 ปี ตั้งแต่ ค.ศ. 1960 ถึง ค.ศ. 2010

## อ้างอิง

## แหล่งข้อมูลอื่น
* 
*  


หมวดหมู่:นครในจังหวัดมิเอะ
ขนมเม็ดขนุน

**ขนมเม็ดขนุน** เป็นขนมไทยโบราณ มีต้นกำเนิดตั้งแต่สมัยอยุธยา และเป็นขนมหนึ่งใน 9 ขนมมงคล สำหรับงานแห่ขันหมาก งานบุญ งานมงคลอื่น ๆ และของว่าง ทำจากถั่วเลาะเปลือกปั้นเป็นรูปทรงรีคล้ายเม็ดขนุน ชุบไข่แดงแล้วนำไปหยอดในน้ำเชื่อมเข้มข้นจนมีสีเหลืองนวลคล้ายสีทอง มีรสหวาน

ขนมเม็ดขนุนเป็นขนมไทยที่ได้รับอิทธิพลจากวัฒนธรรมของชาวโปรตุเกสที่เข้ามาพำนักในสยามหลัง พ.ศ. 2059 รัชกาลสมเด็จพระรามาธิบดีที่ 2 เชื่อว่าชาวสยามในขณะนั้นดัดแปลงวิธีการทำขนมกลายเป็นขนมประจำชาติของตนโดยใช้ไข่ น้ำตาล เป็นส่วนผสมหลักซึ่งเป็นวัฒนธรรมของชาวโปรตุเกส ส่วนหม่อมราชวงศ์ถนัดศรี สวัสดิวัตน์ อธิบายว่า ท้าวทองกีบม้า (มารี กีมาร์) ซึ่งเป็นผู้นำขนมโปรตุเกสมาเผยแพร่ในกรุงศรีอยุธยาในรัชกาลสมเด็จพระนารายณ์มหาราช คือ ทองหยิบ ทองหยอด และฝอยทอง แต่ขนมเม็ดขนุนนั้นคนกรุงศรีอยุธยาดัดแปลงวิธีของท้าวทองกีบม้า (มารี กีมาร์) มาอีกทอดหนึ่ง

## ประวัติ
### สมัยรัตนโกสินทร์
ขนมเม็ดขนุนกับตำนานเรื่อง *[[แม่ครัวหัวป่าก์]] *เมืองพรหมบุรี มีเรื่องเล่าในสมัยรัชกาลพระบาทสมเด็จพระจุลจอมเกล้าเจ้าอยู่หัว เมื่อคราวเสด็จพระราชดำเนินไปทอดกฐิน ณ วัดพรหมเทพาวาส (วัดชลอน) เมืองพรหมบุรี (ปัจจุบันคือ อำเภอพรหมบุรี จังหวัดสิงห์บุรี) ว่า คณะแม่ครัวบ้านหัวป่าเมืองพรหมบุรีได้จัดเครื่องเสวยมีแกงมัสมั่น แกงบอน ต้มปลาร้าหัวตาล ขนมจีนน้ำยา ส่วนเครื่องหวานมีขนมปิ้ง สังขยา ทองหยิบ ฝอยทอง เม็ดขนุน และข้าวตอกน้ำกะทิ ทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัวครั้งนั้น พระองค์ทรงโปรดฝีมือการปรุงเครื่องเสวยคณะแม่ครัวบ้านหัวป่าเมืองพรหมบุรีอย่างมาก ครั้นเสด็จประพาสกลับ เจ้าพระยาอภัยราชาสยามานุกูลกิจ (โรลังยัคมินส์) จึงกราบบังคมทูลขอชื่อพระราชทานแก่คณะแม่ครัวชุดนี้ แล้วทรงพระกรุณาโปรดเกล้าฯ พระราชทานชื่อว่า **แม่ครัวหัวป่าก์**  จึงเป็นที่มาของชื่อตำราอาหารไทย

## อ้างอิง
; เชิงอรรถ

หมวดหมู่:ขนมไทย
ธมิดา กุลธาดาปกรณ์

**ธมิดา กุลธาดาปกรณ์**  (4 สิงหาคม พ.ศ. 2549 – ) เป็นนักกีฬาฮอกกี้น้ำแข็งหญิงทีมชาติไทย ในตำแหน่งผู้รักษาประตู ซึ่งได้พาทีมคว้าแชมป์ฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี

เธอสำเร็จการศึกษาจากโรงเรียนเซนต์โยเซฟคอนเวนต์ และปัจจุบันกำลังศึกษาอยู่ที่คณะจิตวิทยา จุฬาลงกรณ์มหาวิทยาลัย

## ประวัติ
ธมิดาเริ่มเล่นฮอกกี้น้ำแข็งเมื่ออายุประมาณ 11 ขวบ ซึ่งเดิมทีเธอไม่ได้เล่นในตำแหน่งผู้รักษาประตู หากแต่ลองเล่นในฐานะผู้เล่นทั่วไปก่อน แล้วจึงได้รับการสนับสนุนให้เป็นผู้รักษาประตูในเวลาต่อมา กระทั่งใน พ.ศ. 2567 เธอได้เป็นตัวแทนประเทศไทยเข้าร่วมการแข่งฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี ที่ประเทศเอสโตเนีย โดยมีส่วนช่วยให้ทีมของเธอเป็นฝ่ายชนะสิงคโปร์, เอสโตเนีย (เจ้าภาพ), บอสเนีย และอิสราเอล ตลอดจนได้รับสิทธิเลื่อนชั้นสู่ดิวิชัน 3 กลุ่มเอ

## เกียรติประวัติ
* 16px รองแชมป์ ฮอกกี้น้ำแข็งหญิงชิงแชมป์โลก 2025 ดิวิชัน 3 กลุ่มเอ
* 16px แชมป์ ฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี

## อ้างอิง

## แหล่งข้อมูลอื่น

หมวดหมู่:นักฮอกกี้น้ำแข็งหญิงชาวไทย
หมวดหมู่:ผู้รักษาประตูฮอกกี้น้ำแข็ง
หมวดหมู่:นักกีฬาชาวไทย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากคณะจิตวิทยา จุฬาลงกรณ์มหาวิทยาลัย
อัลบักรี

**อะบู อุบัยด์ อับดุลลอฮ์ อิบน์ อับดุลอะซีซ อิบน์ มุฮัมมัด อิบน์ อัยยูบ อิบน์ อัมร์ อัลบักรี** () เรียกสั้น ๆ ว่า **อัลบักรี** (ป. ค.ศ. 1040–1094) เป็นนักประวัติศาสตร์และนักภูมิศาสตร์ชาวอาหรับอันดาลูเซียในตะวันตกของมุสลิม

## ชีวิต
อัลบักรีเกิดที่เวลบา () โดยเป็นบุตรของเจ้าผู้ครองแคว้นที่ดำรงตำแหน่งไม่นานที่นั่น ครอบครัวของเขาจัดตั้งพื้นที่ปกครองตนเองขึ้นที่เวลบาเมื่อรัฐเคาะลีฟะฮ์กุรฏุบะล่มสลายใน ค.ศ. 1031 อัลบักรีอยู่ในเผ่าอาหรับบักร์ เมื่อพ่อของเขาถูกอัลมุอ์ตะฎิด (ค.ศ. 1042–1069) ผู้ปกครองฏออิฟะฮ์แห่งเซบิยาถอดถอนจากตำแหน่ง เขาจึงย้ายไปที่กอร์โดบา โดยเขาเรียนกับอัลอุษรี นักภูมิศาสตร์ และอิบน์ ฮัยยาน นักประวัติศาสตร์ เขาใช้ชีวิตทั้งหมดอยู่ในอัลอันดะลุส ส่วนใหญ่อยู่ที่เซบิยาและอัลเมริอา ตอนอยู่ที่เซบิยา เขาทันอยู่ในช่วงที่เอล ซิด เดินทางมาเก็บเครื่องบรรณาการจากพระเจ้าอัลฟอนโซที่ 6 เขาเสียชีวิตที่กอร์โดบาโดยไม่เคยเดินทางไปยังสถานที่ที่เขาจดบันทึกไว้เลย

## สิ่งสืบทอด
หลุมอัลบักรีบนดวงจันทร์ตั้งชื่อตามเขา

## ดูเพิ่ม
* มุฮัมมัด อัลอิดรีซี นักภูมิศาสตร์ชาวโมร็อกโกในคริสต์ศตวรรษที่ 12 ที่อาศัยอยู่ในซิซิลี

## อ้างอิง

## ข้อมูล
*.
*. Pages 62–87 contain an extract from "The Book of Routes and Realms" describing West Africa.
*.

## อ่านเพิ่ม

* Revised edition with corrections (1913), Tangiers: Adolphe Jourdan. Available from Gallica.
* Al-Bakri's dictionary is mentioned on page 75.
*

## แหล่งข้อมูลอื่น
*
*
อาร์มาเกดดอน (อัลบั้มเอสปา)

***อาร์มาเกดดอน*** () เป็นสตูดิโออัลบั้มชุดแรกของเกิร์ลกรุปเกาหลีใต้เอสปา วางจำหน่ายโดยเอสเอ็มเอนเตอร์เทนเมนต์ในวันที่ 27 พฤษภาคม ค.ศ. 2024 มีเพลงทั้งหมด 10 เพลง รวมถึงซิงเกิลนำ 2 เพลง "ซูเปอร์โนวา" และ "อาร์มาเกดดอน"

## เบื้องหลังและการวางจำหน่าย
วันที่ 22 เมษายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยสตูดิโออัลบั้มชุดแรกชื่อในชื่อ *อาร์มาเกดดอน* และมีสองซิงเกิลนำได้แก่  "ซูเปอร์โนวา" และ "อาร์มาเกดดอน" โดยเพลงแรกจะว่างจำหน่ายในวันที่ 13 พฤษภาคมและอัลบั้มจะวางจำหน่ายในวันที่ 27 พฤษภาคม เมื่อวันที่ 2 พฤษภาคม ตัวอย่างคัมแบ็กถูกปล่อยออกมาใน"Launch Code" แปดวันต่อมารายชื่อเพลงถูกเปิดเผยพร้อมกับวิดีโอทีเซอร์เมดเลย์ไฮไลต์ ในวันที่ 12 พฤษภาคม ทีเซอร์มิวสิกวิดีโอของ "ซูเปอร์โนวา" ได้ถูกปล่อยออกมา "ซูเปอร์โนวา" เปิดตัวพร้อมกับมิวสิกวิดีโอเมื่อวันที่ 13 พฤษภาคม วิดีโอเพลง "Long Chat (#♥︎)" "Licorice" and "Live My Life" ได้ถูกปล่อยออกมาตั้งแต่วันที่ 15 ถึง 17 พฤษภาคม *อาร์มาเกดดอน* เวอร์ชันCDPของเครื่องเล่นซีดีพกพาวางจำหน่ายในวันที่ 19 กรกฎาคม

## ประสิทธิภาพเชิงพาณิชย์
เมื่อวันที่ 27 พฤษภาคม ค.ศ. 2024 มีรายงานว่า *อาร์มาเกดดอน*ขายได้มากกว่า 1.02 ล้านชุด ในการสั่งจองล่วงหน้า

ในประเทศจีนอัลบั้มขึ้นอันดับหนึ่งในชาร์ตยอดขายอัลบั้มดิจิทัลQQ Musicและได้รับการรับรอง "อัลบั้มดับเบิลแพลตตินัม" ภายใน 3 ชั่วโมงหลังวางจำหน่าย

## รายชื่อเพลง

## ชาร์ต

### ชาร์ตประจำสัปดาห์

### ชาร์ตประจำเดือน

## ประวัติการวางจำหน่าย

## อ้างอิง

หมวดหมู่:อัลบั้มเพลงของเอสปา
หมวดหมู่:อัลบั้มเพลงในปี พ.ศ. 2567
หมวดหมู่:อัลบั้มเพลงของค่ายเอสเอ็มเอนเตอร์เทนเมนต์
หมวดหมู่:อัลบั้มเพลงภาษาเกาหลี
ภูตแม่น้ำโขง

**ภูตแม่น้ำโขง** เป็นละครโทรทัศน์ไทยแนวไสยศาสตร์สยองขวัญปี 2551 รีเมคจากละครชื่อเดียวกันเมื่อปี 2535 นำแสดงโดยศุกลวัฒน์ คณารศ, วรัทยา นิลคูหา รับบทนำ และมรกต กิตติสาระ รับบทตัวร้าย

## นักแสดง
### 2535-2536
*ศตวรรษ ดุลยวิจิตร รับบท คุณหมออัคนี
:
*รชนีกร พันธุ์มณี รับบท บัวผัน/ใบบัว
:
*อังคณา ทิมดี รับบท เจ้าแม่ทอหูก
:
*ธานินทร์ ทัพมงคล รับบท คุณหมออุ่นเงิน
:
*เสาวลักษณ์ ศรีอรัญญ์ รับบท ทองมี
:
*สมนภา เกษมสุวรรณ รับบท เจ้านางโคมคำ
:
*ชุมพร เทพพิทักษ์ รับบท หนานหล้า
:
*กรุง ศรีวิไล รับบท หลวงพ่อจูม
:
*อาภาพร กรทิพย์ รับบท บุญเรือน
:
*สุธี ศิริเจริญ รับบท เจ้าวรวงศ์
:
*พูนสวัสดิ์ ธีมากร รับบท เฒ่าเซียงหล้า
:
*สีเทา เพ็ชรเจริญ รับบท ตาหยอย
:
*ดามพ์ ดัสกร รับบท กำนันเล้ง
:
*ธรรมศักดิ์ สุริยน รับบท สารวัตรกองตา
:
*จุ๋มจิ๋ม เข็มเล็ก รับบท ตางึม
:
*ทวนธน คำมีศรี รับบท ลุงจันดี
:
*อำพล สวนสุข รับบท สัปเหร่อหนู
:
*ด.ช. ปาล์ม รัตนกุล รับบท คำพูน

### นักแสดงรับเชิญ
*ยลดา รองหานาม รับบท นางคำแพง
:
*เขาทราย แกแล็คซี่ รับบท ทิดเดน
:
*พนม นพพร รับบท สมัย อ่อนสา

## กระแสตอบรับ
ภูตแม่น้ำโขงได้รับการตอบรับอย่างดีจากจำนวนผู้ชม แม้ว่าจะทำให้ผู้ชมบางส่วนผิดหวังก็ตาม ละครเรื่องนี้กลายเป็นละครฮิตเรื่องหนึ่งของช่อง 7 ระหว่างวันที่ 6–12 ตุลาคม (อ้างอิงจากสัปดาห์ที่ 2 ของการออกอากาศ) ละครเรื่องนี้ได้รับเรตติ้ง 13 จากผู้ชม 6.73 ล้านคน รั้งอันดับ 3 ตามหลังละครอีก 2 เรื่องที่นำแสดงโดยแพนเค้ก เขมนิจ

ละครถูกจัดอันดับให้เป็น 1 ในละครยอดนิยมของช่อง 7 ในช่วงครึ่งปีหลังของปี 2551 ร่วมกับศิลามณีและหมวยอินเตอร์ มีรายงานว่าหลังจากละครจบ วรัทยา นิลคูหา นางเอกของเรื่องก็กลับมาโด่งดังอีกครั้งหลังจากห่างหายจากจอโทรทัศน์ไปนาน

## อ้างอิง

## แหล่งข้อมูลอื่น
*In Iheart Lakorn

หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2551
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ไทยในปี พ.ศ. 2535
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ไทยในคริสต์ทศวรรษ 2020
โกราซอน บาเลียนเต

***โกราซอน บาเลียนเต*** () เป็นเทเลโนเบล่าของสหรัฐ ที่สร้างโดย มาร์เซลา ซิตเตริโอ โดยออกอากาศทางช่องเตเลมุนโด เมื่อวันที่ 6 มีนาคม พ.ศ. 2555 ถึงวันที่ 7 มกราคม พ.ศ. 2556 ซีรีส์นำแสดงโดยอาเดรียนา ฟอนเซก้า, ฆิเมนา ดูเก, โฆเซ่ หลุยส์ เรเซนเดซ และฟาเบียน ริโอส

## นักแสดง
* อาเดรียนา ฟอนเซก้า รับบท อังเฆล่า บาลเดซ
* ฆิเมนา ดูเก รับบท ซาแมนธา ซานโดวาล นาวาร์โร / ซาแมนธา บาลเดซ นาวาร์โร
* โฆเซ่ หลุยส์ เรเซนเดซ รับบท ฮวน มาร์กอส อาร์โรโย
* ฟาเบียน ริโอส รับบท เอปิฟานิโอ วาร์กัส

## อ้างอิง

## แหล่งข้อมูลอื่น
* 

หมวดหมู่:รายการโทรทัศน์ภาษาสเปน
หมวดหมู่:เตเลโนเบลาของเตเลมุนโด
หมวดหมู่:เตเลโนเบลาในปี พ.ศ. 2555
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2555
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2556
อัลเมริอา

**อัลเมริอา** () เป็นนครและเทศบาลที่เป็นเมืองหลักของจังหวัดชื่อเดียวกันในแคว้นอันดาลูซิอา ประเทศสเปน ตั้งอยู่ทางตะวันออกเฉียงใต้ของคาบสมุทรไอบีเรียริมทะเลเมดิเตอร์เรเนียน เคาะลีฟะฮ์อับดุรเราะห์มานที่ 3 สถาปนานครนี้ใน ค.ศ. 955 นครนี้เจริญรุ่งเรืองในยุคอิสลาม กลายเป็นเมืองระดับโลกในช่วงคริสต์ศตวรรษที่ 11 ถึง 12 อัลเมริอายังเป็นเมืองท่าไว้ค้าขายไหม น้ำมัน และลูกเกด นครนี้มีสภาพอากาศแห้งเป็นพิเศษตามมาตรฐานยุโรป เนื่องจากตั้งอยู่ติดกับบริเวณแห้งแล้งขนาดเล็ก

## ศัพทมูลวิทยา
คำว่า "อัลเมริอา" มาจากชื่อเก่าในภาษาอาหรับว่า *มะดีนะตุลมะรียะฮ์* หมายถึง "นครแห่งหอสังเกตการณ์" เนื่องจากนิคมดั้งเดิมตั้งอยู่บริเวณเมืองท่าหรือชานเมืองชายฝั่งเปชินา ทำให้ในช่วงแรกเป็นรู้จักกันในชื่อ *มะรียะตุลบัจญ์ญานะฮ์* (*บัจญ์ญานะฮ์* เป็นชื่อภาษาอาหรับของเปชินา)

## อ้างอิง

## ข้อมูล
* 
* 
* 
* 
* 
* 
* 

## แหล่งข้อมูลอื่น
* Postal codes in Almería


หมวดหมู่:จังหวัดอัลเมริอา
หมวดหมู่:เมืองในแคว้นอันดาลูซิอา
พูดตรงๆ คงต้องรัก (ละครโทรทัศน์)

***พูดตรงๆ คงต้องรัก*** () เป็นซีรีส์ทางโทรทัศน์ของเกาหลีใต้นำแสดงโดยโก คย็อง-พโยและคัง ฮัน-นา ออกอากาศตอนแรกทางช่อง เจทีบีซีวันที่ 1 พฤษภาคม 2024 และออกอากาศทุกวันพุธและพฤหัสบดี เวลา 20:50 น. ( เวลามาตรฐานเกาหลี ) สตรีมมิ่งบน เน็ตฟลิกซ์ในบางภูมิภาค

## เรื่องย่อ
เป็นเรื่องราวเมโลดราม่าของซง กี-แบค (โก คย็อง-พโย) เขาเป็นคนทำงานสื่อแอนนาวิส 33 ปีซึ่งเขาทำงานให้กับบริษัท Ultra FM ซึ่งเขามีอาการผิดปกติที่ทำให้พูดโดยไม่คิด และออน อูจู (คัง ฮัน-นา) นักเขียนรายการแสดงความหลากหลายที่พร้อมทำทุกอย่างเพื่อรายการบันเทิง การกระทำในการพูดของกี-แบคที่เกิดจากอาการผิดปกติของเขาดึงดูดความสนใจของอูจูที่พบมันน่าสนใจและตัดสินใจเข้าร่วมรายการรักแบบหลากหลายช่องทาง

## ตัวละคร
### ตัวละครหลัก
*โก คย็อง-พโย รับบท ซง กี-แบค
:
*คัง ฮัน-นา รับบท อน อูจู
:
*จู จง-ฮยอก รับบท คิม จ็อง-ฮอน
:
*ชิน จอง-กึน รับบท ซง อิน-ซู
:
*คัง แอ-ซิม รับบท นา ยู-จ็อง
:
*ฮวัง ซอง-บิน รับบท ซง อุน-แบก
:
*อี จิน-ฮยอก รับบท ซง พุง-แบก
### ตัวละครสมมบ
*โก กยู-พิล รับบท ยุน จี-ฮู
:
*แบค จู-ฮี รับบท อน บ๊ก-จา
:
*คิม แซบ-ยอก รับบท แชย็อน
:
*อี บม-โซริ รับบท อี ฮา-ย็อง
:
*อี มิน-กู รับบท อี มิน-กู
:
*แพท ริเซีย อีลอมบี รับบท ซ็อง อี-นา
:
*พัก แจ-จุน รับบท จอง กู-ว็อน
:
*คิม ยอง-จู รับบท มามีรา
:
*ฮง ซอ-จุน รับบท คิม ยอง-ว็อน

## อ้างอิง

## แหล่งข้อมูลอื่น
* 
* 
* 

หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องเจทีบีซี
หมวดหมู่:CS1 แหล่งที่มาภาษาเกาหลี (ko)
หมวดหมู่:บทความที่มีข้อความภาษาเกาหลี
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์แนวตลกเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
หมวดหมู่:ละครโทรทัศน์โดยเอสแอลแอล
หมวดหมู่:ละครโทรทัศน์โดยคีย์อีสต์
เกมโชว์เลือดแลกเงิน (ละครโทรทัศน์)

***เกมโชว์เลือดแลกเงิน***()เป็นซีรีส์ทางโทรทัศน์แนวดาร์กคอมเมดี้ระทึกขวัญของเกาหลีใต้ อิงจากเว็บตูนเนเวอร์ *Money Game* และ *Pie Game* ของแบ จิน-ซู ซึ่งเขียนโดย ฮัน แจ-ริมร่วมเขียนบทโดย เจนนี่, ซง ซู-ริน และผู้กำกับ ฮัน แจ-ริม และนำแสดงโดยรยู จุน-ย็อลรยู จุน-ย็อล,ชุน วู-ฮี,พัก จ็อง-มิน,อี ย็อล-อึม,พัก แฮ-จุน,อี ซู-ย็อง,มุน จอง-ฮี และแพ ซ็อง-วู ฉายทั่วโลกทาง เน็ตฟลิกซ์ เมื่อวันที่ 17 พฤษภาคม 2024

## เรื่องย่อ
บอกเล่าเรื่องราวของคนแปดคนที่ติดอยู่ในพื้นที่ลับที่แบ่งออกเป็นแปดชั้นและมีส่วนร่วมในการแสดงที่น่ารักแต่อันตราย โดยที่พวกเขา ได้รับเงินเมื่อเวลาผ่านไป 

## นักแสดง
* รยู จุน-ย็อล
:
* ชุน วู-ฮี
:
* พัก จ็อง-มิน
:
* อี ย็อล-อึม
:
* พัก แฮ-จุน
:
* อี ซู-ย็อง
:
* มุน จองฮี
:
* แพ ซ็อง-วู

## การผลิต

### การพัฒนา
ซีรีส์นี้ได้รับการพัฒนาภายใต้ชื่อผลงาน *Money Game* ( ) ซึ่งสร้างจาก เนเวอร์ เว็บตูน ในชื่อเดียวกันและภาคต่อ *Pie Game* ของแบ จิน-ซู ซึ่งเขียนโดย ฮัน แจ-ริมร่วมเขียนบทโดย เจนนี่, ซง ซู-ริน และผู้กำกับ ฮัน แจ-ริม ผู้กำกับจากเรื่อง *The Face Reader* (2013) และ *The King* (2017) กำลังมองหาผลงานชิ้นต่อไปของเขาหลังจาก *Emergency Declaration* (2021) และร่วมมือกับ Studio N เพื่อกำกับซีรีส์นี้ คาดว่าซีรีส์นี้จะเปิดตัวใน บริการสื่อผ่านอินเทอร์เน็ต  เนเวอร์ เว็บตูน ประกาศว่า เน็ตฟลิกซ์ ได้รับแฟรนไชส์ภายใต้ชื่อใหม่ *The 8 Show* 

Studio N และ Magnum Nine จัดการการผลิต โดยมี Lotte Cultureworks ทำหน้าที่เป็นผู้ร่วมผลิตและผู้ร่วมลงทุนในซีรีส์นี้ 

มีงบประมาณลงทุนมากกว่า   

การถ่ายภาพหลัก เริ่มต้นขึ้นในเดือนพฤษภาคม2022 และสิ้นสุดในวันที่ 23 ธันวาคม 2022  

## ปล่อย
เนเวอร์ เว็บตูน ประกาศว่า จะฉายทั่วโลกทาง Netflix ในปี 2024  4 เดือนต่อมา Netflix ยืนยันว่าซีรีส์นี้จะฉายวันที่ 17 พฤษภาคม 2024 

## อ้างอิง

## แหล่งข้อมูลอื่น
* 
* 
* 

หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:ละครโทรทัศน์โดยสตูดิโอเอ็น (เนเวอร์)
หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:ผลงานต้นฉบับของเน็ตฟลิกซ์
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:บทความที่มีข้อความภาษาเกาหลี
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
อิบาฎียะฮ์

**ขบวนการอิบาฎี** หรือ **อิบาฎียะฮ์** (, ) เป็นนิกายในศาสนาอิสลาม บางส่วนเรียกเป็นนิกายที่สามของศาสนาอิสลาม ร่วมกับนิกายซุนนีและชีอะฮ์

อิบาฎียะฮ์ปรากฏขึ้นประมาณ 60 ปีหลังศาสดามุฮัมมัดเสียชีวิตใน ค.ศ. 632 ในฐานะสำนักสายกลางของขบวนการเคาะวาริจญ์
แม้ว่าผู้นับถือนิกายนี้ร่วมสมัยจะคัดค้านอย่างมากต่อการถูกจัดเป็นพวกเคาะวาริจญ์ก็ตาม ผู้นับถืออิบาฎีมองตนเองว่าเป็นนิกายที่เก่าแก่และแท้จริงที่สุดของศาสนาอิสลาม

ปัจจุบันอิบาฎียะฮ์เป็นนิกายที่มีผู้นับถือมากเป็นอันดับ 2 ในประเทศโอมานที่มีผู้นับถือถึงมากกว่าหนึ่งในสามของประชากรทั้งหมด แต่มีผู้นับขนาดเล็กในแอลจีเรีย (มะซาบ) ตูนิเซีย (เกาะญิรบะฮ์) ลิเบีย (นะฟูซะฮ์) และแทนซาเนีย (แซนซิบาร์) ตลอดทั้งประวัติศาสตร์อิสลาม ผู้นับถืออิบาฎียะฮ์ยังคงเผชิญการกดขี่ทางศาสนาในโลกมุสลิม โดยเฉพาะในสมัยอุมัยยะฮ์กับอัลโมราวิด และยังคงดำเนินอยู่จนถึงปัจจุบัน

## ประวัติ
### ภูมิหลัง

อิบาฎียะฮ์ก่อตัวขึ้นในฐานะสำนักสายกลางของเคาะวาริจญ์ นิกายที่มีต้นกำเนิดจากมุฮักกิมะฮ์ () และอัลฮะรูรียะฮ์ () ทั้งคู่เคยเป็นผู้สนับสนุนอะลีในฟิตนะฮ์ครั้งที่หนึ่งที่ละทิ้งครอบครัวอะลีหลังปฏิเสธการอนุญาโตตุลาการระหว่างอะลีกับมุอาวิยะฮ์ที่ 1 ในยุทธการที่ศิฟฟีนเมื่อ ค.ศ. 657

หลังยุทธการที่ศิฟฟีน ฝ่ายเคาะวาริจญ์มีส่วนเกี่ยวข้องในความขัดแย้งทั้งกับฝ่ายอะลีและอุมัยยะฮ์เกือบทุกครั้ง ฝ่ายเคาะวาริจญ์จัดตั้งขึ้นภายในชุมชนมุสลิมที่สำคัญ ๆ ซึ่งมักจะเกี่ยวข้องกับการกบฏท้องถิ่นต่อเจ้าหน้าที่อุมัยยะฮ์ หลังเกิดฟิตนะฮ์ครั้งที่สองขึ้นใน ค.ศ. 680 ฝ่ายเคาะวาริจญ์จึงแตกออกเป็น 4 กลุ่มหลัก (*อุศูลุลเคาะวาริจญ์*) ที่มีระดับความเป็นกลางและความหัวรุนแรงที่แตกต่างกัน สำนักอิบาฎีก่อตั้งขึ้นในฐานะกลุ่มสายกลางที่บัสรา โดยอิงหลักคำสอนของอับดุลลอฮ์ อิบน์ อิบาฎแห่งบะนูตะมีม ผู้ที่ได้รับการยอมรับ (อาจได้รับการยอมรับหลังเสียชีวิต) จากผู้ติดตามเป็นอิมาม

## อ้างอิง

### ข้อมูล
* 
* 
* 
* 

## อ่านเพิ่ม
* Pessah Shinar, *Modern Islam in the Maghrib*, Jerusalem: The Max Schloessinger Memorial Foundation, 2004. A collection of papers (some previously unpublished) dealing with Islam in the Maghreb, practices, and beliefs.

## แหล่งข้อมูลอื่น
* Ibadi Islam: an introduction 
* A Concise History of al-Ibadiyyah
* Ibn-Ibad and the Ibadi School of Islamic Law
ปัสโต (ประเทศโคลอมเบีย)

**ปัสโต** () มีชื่ออย่างเป็นทางการว่า **ซานฮวนเดปัสโต** () เป็นเทศบาลและเมืองหลักของจังหวัดนาริญโญของประเทศโคลอมเบีย โดยตั้งอยู่ใกล้กับภูเขาไฟกาเลรัสในหุบเขาอาตริซทางตะวันตกเฉียงใต้ของประเทศในภูมิภาคแอนดีส

## ประวัติ
ปัสโตก่อตั้งขึ้นใน ค.ศ. 1537 โดยเซบัสเตียน เด เบลัลกาซาร์ ผู้พิชิตชาวสเปน ใน ค.ศ. 1539 โลเรนโซ เด อัลดานา ได้ย้ายเมืองไปยังที่ตั้งปัจจุบัน และตั้งใหม่ในชื่อ "ซานฮวนเดปัสโต" โดยมีกวีโด บูเกลี ชาวอิตาลี สนับสนุนการพัฒนาด้านเศรษฐกิจ

ปัสโตเป็นศูนย์กลางการปกครอง วัฒนธรรม และศาสนาของภูมิภาคมาตั้งแต่สมัยอาณานิคม จึงได้ชื่อว่าเป็นเมืองศาสนศาสตร์แห่งโคลอมเบีย ในช่วงสงครามประกาศอิสรภาพกับสเปน ปัสโตเป็นเมืองอนุรักษนิยม และด้วยจุดยืนทางการเมืองนี้และที่ตั้งทางภูมิศาสตร์ หลังจากได้รับเอกราชปัสโตยังคงปลีกออกจากเมืองอื่น ๆ ในประเทศ

ชื่อของปัสโตสามารถสืบย้อนไปถึงคนพื้นเมืองที่อาศัยอยู่ในภูมิภาคนี้ในช่วงที่มีการบุกเบิกของชาวสเปน คือชาวปัสโต อย่างไรก็ตามชาวกิยาซิงกาก็ได้อาศัยอยู่ในหุบเขาอาตริซอยู่แล้ว ในการสำรวจสำมะโนประชากรโคลอมเบีย ค.ศ. 2018 มีผู้คน 163,873 คนที่ระบุตนเองว่าเป็นชาวปัสโต และในการสำรวจสำมะโนประชากรเอกวาดอร์ ค.ศ. 2010 มีผู้คน 1,409 คนที่ระบุตนเองว่าเป็นชาวปัสโต

## ภูมิศาสตร์

### ภูมิประเทศ
พื้นที่ส่วนใหญ่ของปัสโตมีความสูงระหว่าง 2,520 เมตร (8,270 ฟุต) ถึง 2,700 เมตร (8,900 ฟุต) เหนือระดับน้ำทะเล ในขณะที่ชุมชนบางแห่งสูงกว่า 3,000 เมตร (9,800 ฟุต) บนด้านข้างของภูเขาไฟกาเลรัส ซึ่งอยู่ที่ 4,276 เมตร (14,029 ฟุต)

### ภูมิอากาศ
ภายใต้การแบ่งเขตภูมิอากาศแบบเคิพเพิน ปัสโตมีภูมิอากาศแบบเมดิเตอร์เรเนียนในฤดูร้อนที่อบอุ่นซึ่งได้รับอิทธิพลจากความสูงจากระดับน้ำทะเล ซึ่งมีแนวโน้มที่จะมีฤดูฝนในซีกโลกใต้ เช่น ส่วนของกีโตซึ่งอยู่ทางใต้ของเส้นศูนย์สูตร ปัสโตมีอุณหภูมิค่อนข้างสม่ำเสมอตลอดทั้งปี แม้ว่าเมืองนี้จะตั้งอยู่ใกล้เส้นศูนย์สูตร เนื่องจากมีระดับความสูง อุณหภูมิเฉลี่ยที่สูงของปาสโตโดยทั่วไปจะอยู่ระหว่าง 15 ถึง 18 °ซ. (59.0 ถึง 64.4 °ฟ.) ในขณะที่อุณหภูมิต่ำโดยเฉลี่ยมักจะอยู่ระหว่าง 9 ถึง 11 °ซ. (48.2 และ 51.8 °ฟ.) ปัสโตมีปริมาณน้ำฝนเฉลี่ยประมาณ 800 มิลลิเมตรหรือ 31 นิ้วต่อปี
## เมืองพี่น้อง

*  ซานมิเกลเดตูกูมัน
*  ลาตากุงกา
*  เมเดยิน

## อ้างอิง

หมวดหมู่:ประเทศโคลอมเบีย
หมวดหมู่:เมืองในประเทศโคลอมเบีย
หมวดหมู่:เทศบาลในจังหวัดนาริญโญ
หมวดหมู่:เทืองหลวงของจังหวัดในประเทศโคลอมเบีย
ปัสโต (แก้ความกำกวม)

**[[ปัสโต (ประเทศโคลอมเบีย)|ปัสโต]]** เป็นเมืองหลักของจังหวัดนาริญโญในประเทศโคลอมเบีย 

** ปัสโต ** อาจหมายถึง
## หน่วยปกครอง
* ปัสโต (เทศบาลไอโบนิโต ปวยร์โตรีโก)
* ปัสโต (เทศบาลโกอาโม ปวยร์โตรีโก)
* ปัสโต (เทศบาลกัวยานิยา ปวยร์โตรีโก)
* ปัสโต (เทศบาลโมโรบิส ปวยร์โตรีโก)
## ความหมายอื่น
*  กลุ่มเชื้อชาติในโคลอมเบียและเอกวาดอร์
* ภาษาปัสโต เป็นภาษาสูญแล้วที่เกี่ยวข้องกับชาวปัสโต
* ''ปัสโต'' (อัลบั้ม) อัลบั้มของวงร็อกสัญชาติอาร์เจนตินา
ประเทศเบนินในโอลิมปิกฤดูร้อน 2024

**ประเทศเบนิน** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 13 ของประเทศในโอลิมปิกฤดูร้อน ยกเว้นโอลิมปิกฤดูร้อน 1976 ที่เมืองมอนทรีออล เนื่องจากการคว่ำบาตรของชาวแอฟริกัน

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## กรีฑา

### ลู่และถนน
ผลการแข่งขันดังนี้

## อ้างอิง

เบนิน
2024
มิซาโตะ (นคร)

**มิซาโตะ** (****) เป็นนครในจังหวัดไซตามะ ประเทศญี่ปุ่น มีประชากร 142,835 คน มีขนาดพื้นที่ 30.13 ตารางกิโลเมตร

## ภูมิศาสตร์
มิซาโตะตั้งอยู่ปลายสุดทางทิศตะวันออกเฉียงใต้ของจังหวัดไซตามะ โดยมีแม่น้ำเอโดะไหลผ่านทางทิศตะวันออก แม่น้ำนากะไหลผ่านทางทิศตะวันตก และแม่น้ำโอบะไหลผ่านกลางเมือง

### ชุมชนใกล้เคียง
จังหวัดไซตามะ
* โยชิกาวะ
* โซกะ
* ยาชิโอะ

นครโตเกียว
* เขตคัตสึชิกะ

จังหวัดชิบะ
* นางาเรยามะ
* มัตสึโดะ

## อ้างอิง


## แหล่งข้อมูลอื่น

* Official Website
ศาสนาอิสลามในประเทศโอมาน

ศาสนาอิสลามเป็นศาสนาประจำชาติของประเทศโอมานที่นำเข้าในช่วงชีวิตของมุฮัมมัดเมื่อต้นคริสต์ศตวรรษที่ 7 ท่านแต่งตั้งให้อัมร์ อิบน์ อัลอาศเป็นผู้ว่าการจนกระทั่งมุฮัมมัดเสียชีวิตใน ค.ศ. 632 อัมร์กับซะอีด อิบน์ เอาส์ อัลอันศอรีส่งจดหมายของมุฮัมมัดไปยังพี่น้องอัลญูลันดา ผู้ปกครองโอมาน เพื่อเชิญชวนให้เข้ารับอิสลาม ปัจจุบัน ประชากรโอมานร้อยละ 85.9 นับถือศาสนาอิสลาม โดยแบ่งเป็นผู้นับถือนิกายซุนนีเกือบมากกว่าร้อยละ 45 และประมาณร้อยละ 45 นับถือนิกายอิบาฎียะฮ์ ส่วนร้อยละ 5 นับถือนิกายชีอะฮ์

## ประวัติ
ศาสนาอิสลามกระจายเข้าโอมานอย่างสันติสุขในช่วงต้นคริสต์ศตศวรรษที่ 7 ตอนแรกประเทศโอมานนับถือนิกายซุนนีที่ได้รับอิทธิพลจากคำสอนของอัมร์ อิบน์ อัลอาศ ภายหลังนิกายอิบาฎียะฮ์ สาขาหนึ่งของเคาะวาริจญ์ สถาปนาตนเองในโอมานหลังหลบหนีจากบัสราในประเทศอิรักปัจจุบัน รัฐอิบาฎียะฮ์แรกสถานปนาขึ้นในโอมานเมื่อ ค.ศ. 750 ในช่วงเปลี่ยนผ่านหลังการล่มสลายของรัฐเคาะลีฟะฮ์อุมัยยะฮ์ แต่ตกเป็นของรัฐเคาะลีฟะฮ์อับบาซียะฮ์ใน ค.ศ. 752 รัฐอิบาฎีอีกแห่งก่อตั้งขึ้นใน ค.ศ. 793 จนกระทั่งฝ่ายอับบาซียะฮ์ยึดครองกลับใน ค.ศ. 893 ในศตวรรษต่อมา ได้มีการฟื้นฟูรัฐอิหม่ามอิบาฎียะฮ์ขึ้นในยุคปัจจุบัน และยังคงอยู่ในโอมาน รวมถึงราชวงศ์ด้วย ราชาธิปไตยในปัจจุบันที่โค่นล้มรัฐอิหม่ามอิบาฎี ก็อยู่ในนิกายอิบาฎียะฮ์ด้วย

## นิกาย

## อ้างอิง

## แหล่งข้อมูลอื่น
*
*Omani Ministry of Foreign Affairs
เขตมิโดริ

**เขตมิโดริ** () เป็นชื่อเขตที่พบได้ทั่วไปในหลายนครของประเทศญี่ปุ่น

* เขตมิโดริ (ชิบะ) ในจังหวัดชิบะ
* เขตมิโดริ (นาโงยะ) ในจังหวัดไอจิ
* เขตมิโดริ (ซางามิฮาระ) ในจังหวัดคานางาวะ
* เขตมิโดริ (ไซตามะ) ในจังหวัดไซตามะ
* เขตมิโดริ (โยโกฮามะ) ในจังหวัดคานางาวะ
การเปรียบเทียบระหว่างอิสราเอลกับนาซีเยอรมนี

[thumb|ท่ามกลาง[สงครามอิสราเอล–ฮะมาส พ.ศ. 2566|สงครามอิสราเอล–ฮะมาส ผู้ประท้วงที่โคลัมบัส รัฐโอไฮโอ ถือป้ายที่เขียนว่า "อิสเรียล  เป็นนาซีใหม่"]]
**การเปรียบเทียบระหว่างอิสราเอลกับนาซีเยอรมนี**เกิดขึ้นบ่อยครั้งในด้านที่เกี่ยวกับการต่อต้านลัทธิไซออนิสต์ที่มีความเกี่ยวข้องกับความขัดแย้งอิสราเอล–ปาเลสไตน์ ความชอบธรรมในการเปรียบเทียบสิ่งเหล่านี้และลักษณะการต่อต้านยิวที่เป็นไปได้ยังคงเป็นประเด็นถกเถียง ในอดีต บุคคลอย่างอาร์โนลด์ เจ. ทอยน์บี นักประวัติศาสตร์ ได้เปรียบเทียบระหว่างลัทธิไซออนิสต์และลัทธินาซี ซึ่งเป็นท่าทีที่เขายึดถือไว้แม้จะถูกวิพากษ์วิจารณ์ก็ตาม ส่วนเดวิด เฟลด์แมน นักวิชาการ เสนอแนะว่า การเปรียบเทียบเหล่านี้มักเป็นเครื่องมือเชิงวาทศิลป์ โดยไม่มีเจตนาต่อต้านชาวยิวโดยเฉพาะ ทาง Anti-Defamation League (ADL) มองสิ่งนี้เป็นการลดความสำคัญของฮอโลคอสต์

เอียน ลัสติก ศาสตราจารย์รัฐศาสตร์ที่มหาวิทยาลัยเพนซิลเวเนีย รายงานว่า การเปรียบเทียบเช่นนี้ "เป็นผลที่ตามมาโดยไม่ได้ตั้งใจตามธรรมชาติจากการที่ชาวยิวอิสราเอลจมอยู่ในภาพลักษณ์การฆ่าล้างเผ่าพันธุ์" ()  บุคคลทางการเมืองและรัฐบาลหลายกลุ่มได้ทำการเปรียบเทียบนี้ในอดีต ดังตัวอย่างการบริหารของสหภาพโซเวียตในเนื้อหาสงครามหกวัน ช่วงสงครามเย็นเมื่อคริสต์ทศวรรษ 1960 นักการเมืองในคริสต์ศตวรรษที่ 21 ที่ใช้วิธีการนี้ได้แก่ ประธานาธิบดีตุรกี เรเจป ไตยิป แอร์โดอัน ประธานาธิบดีบราซิล ลูลา ดา ซิลวา ประธานาธิบดีเวเนซุเอลา อูโก ชาเบซ และสมาชิกรัฐสภาอังกฤษ เดวิด วาร์ด นักวิจารณ์การเปรียบเทียบนี้อย่าง Bernard-Henri Lévy ปัญญาชนสาธารณะ โต้แย้งว่าการเปรียบเทียบเช่นนี้ไม่เพียงแต่ขาดความเท่าเทียมกันทางประวัติศาสตร์และศีลธรรมเท่านั้น แต่ยังเสี่ยงต่อการปลุกปั่นให้รู้สึกต่อต้านชาวยิว เดโบราห์ ลิปสตัดต์ นักประวัติศาสตร์ เรียกการเปรียบเทียบนี้เป็นการปฏิเสธฮอโลคอสต์แบบ "บอกเป็นนัย" ()

## อ้างอิง

**บรรณานุกรม**

* 
* 
* 
* 
* 

## แหล่งข้อมูลอื่น

* "Former Pink Floyd frontman sparks fury by comparing Israelis to Nazis" by Vanessa Thorpe and Edward Helmore at *[[The Guardian]]*
* "Israel's 'nation-state law' parallels the Nazi Nuremberg Laws" by Susan Abulhawa at Al Jazeera
* "Herzog calls on Israel's politicians to leave Nazi references out of campaigns" by Greer Fay Cashman at *[[The Jerusalem Post]]*
* "The Rights and Wrongs of Comparing Israel to Nazi Germany" by Daniel Blatman at *[[Haaretz]]*

หมวดหมู่:ความรู้สึกต่อต้านอิสราเอล
การผกผัน
หมวดหมู่:ข้อพิพาททางภาษาศาสตร์
หมวดหมู่:ข้อพิพาทอคติของสื่อที่เกี่ยวข้องกับประเทศอิสราเอล
หมวดหมู่:การรายงานข่าวของสื่อเกี่ยวกับความขัดแย้งอาหรับ–อิสราเอล
หมวดหมู่:อุปลักษณ์เกี่ยวกับสงครามและความรุนแรง
หมวดหมู่:แนวเทียบนาซี
หมวดหมู่:การต่อต้านยิวใหม่
หมวดหมู่:จิตวิทยาการเมือง
หมวดหมู่:การเมืองอิสราเอล
หมวดหมู่:เหยื่อวิทยา
หมวดหมู่:นาซีเยอรมนี
หมวดหมู่:การเปรียบเทียบ
เขตมิโดริ (ชิบะ)

**เขตมิโดริ** ()  เป็นหนึ่งในหกเขตของนครชิบะในจังหวัดชิบะ ประเทศญี่ปุ่น ณ วันที่ 1 เมษายน ค.ศ. 2024 เขตนี้มีจำนวนประชากรประมาณ 129,007 คน มีความหนาแน่นของประชากร 1,947 คนต่อตารางกิโลเมตร มีขนาดพื้นที่ทั้งสิ้น 

## ภูมิศาสตร์
เขตมิโดริตั้งอยู่บนพื้นที่ตอนใน ทางตะวันตกเฉียงใต้ของนครชิบะ

### เทศบาล/เขตที่อยู่ติดกัน
* เขตของนครชิบะ
** เขตวากาบะ
** เขตชูโอ
* เทศบาลอื่น
** นครโทงาเนะ
** นครอิจิฮาระ
** นครโมบาระ
** นครโออามิชิราซาโตะ

## ประวัติศาสตร์
ในช่วงยุคเอโดะ พื้นที่ที่เป็นเขตมิโดริเป็นที่ตั้งของ*[[Jin'ya|จิงยะ]]* (ที่ทำการของขุนนาง) แห่งแคว้นศักดินาโอยูมิ ซึ่งเป็นแคว้นศักดินาที่ปกครองโดยตระกูลโมริกาวะตั้งแต่ ค.ศ. 1627 ถึง 1871 ภายใต้รัฐบาลโชกุนโทกูงาวะ

หลังการฟื้นฟูเมจิ พื้นที่ดังกล่าวถูกแบ่งออกเป็นหลายหมู่บ้านเมื่อวันที่ 1 เมษายน ค.ศ. 1889 ได้แก่ หมู่บ้านชีนะ ฮนดะ และโออิฮามะ เหล่านี้ขึ้นกับอำเภอชิบะ และเมืองโทกิ ขึ้นกับอำเภอซัมบุ หมู่บ้านโออิฮามะได้รับการยกฐานะเป็นเมืองเมื่อวันที่ 10 พฤศจิกายน ค.ศ. 1928 วันที่ 11 กุมภาพันธ์ ค.ศ. 1955 นครชิบะได้ผนวกรวมเอาเมืองโออิฮามะ หมู่บ้านชีนะ และหมู่บ้านฮนดะ เข้ามาเป็นส่วนหนึ่ง และวันที่ 15 กรกฎาคม ค.ศ. 1969 เมืองโทกิก็ถูกผนวกรวมเข้ากับนครชิบะด้วย

ด้วยการที่นครชิบะได้รับการยกฐานะเป็นนครใหญ่ที่รัฐกำหนด ทำให้นครชิบะมีอำนาจในการบริหารมากขึ้นซึ่งได้รับจากจังหวัดชิบะและรัฐบาลกลาง เขตมิโดริจึงจัดตั้งขึ้นในวันที่ 1 เมษายน ค.ศ. 1992 ในฐานะเขตหนึ่งของนครชิบะ

## เศรษฐกิจ
เขตมิโดริโดยส่วนใหญ่เป็นศูนย์กลางการค้าของภูมิภาคและชุมชนที่อยู่อาศัยของผู้ที่ทำงานในใจกลางเมืองชิบะและโตเกียว

## การศึกษา
โรงเรียนประถมศึกษาและมัธยมศึกษาตอนต้นอยู่ในสังกัดคณะกรรมการการศึกษาเทศบาลนครชิบะ ()

โรงเรียนมัธยมศึกษาตอนต้นของเทศบาลนครชิบะ

* อาริโยชิ ()
* ฮนดะ ()
* อิซูมิยะ ()
* โอจิ ()
* โอจิ ()
* โอยูมิโนะมินามิ ()
* โทเกะ ()
* โทเกะมินามิ ()

โรงเรียนประถมศึกษาของเทศบาลนครชิบะ

* อาริโยชิ ()
* อาซูมิงาโอกะ ()
* ฮิรายามะ ()
* ฮนดะ ()
* ฮนดะฮิงาชิ ()
* อิซูมิยะ ()
* คาเนซาวะ ()
* โคยัตสึ ()
* โอจิ ()
* โองิดะ ()
* โอจิ ()
* โอกิโดะ ()
* โอยูมิโนะมินามิ ()
* ชีนะ ()
* โทเกะ ()
* โทเกะมินามิ ()

## วัฒนธรรม
[thumb|[พิพิธภัณฑ์โฮกิ]]
* พิพิธภัณฑ์โฮกิ

## การขนส่ง
### รถไฟ
* 23px บริษัทรถไฟญี่ปุ่นตะวันออก: สายโซโตโบ
** สถานี:  –  – 
* 23px รถไฟฟ้าเคเซ: สายชิฮาระ
** สถานี:  – 

### ทางหลวง
* ถนนชิบะ-โทงาเนะ

## บุคคลที่มีชื่อเสียง
* โคซูเกะ ฟูจิชิมะ () - ศิลปินมังงะ
* โคอิจิ โทกิตะ () - ศิลปินมังงะ
* เท็ตสึยะ ฮาราดะ () - นักแข่งรถมอเตอร์ไซค์กรังด์ปรีซ์

## อ้างอิง

## แหล่งข้อมูลอื่น

* 

มิโดริ
บุญสิริ เทพาคำ

**บุญสิริ เทพาคำ** (10 มกราคม พ.ศ. 2446 - 17 พฤษภาคม พ.ศ. 2525) อดีตข้าราชการพลเรือนกระทรวงวังได้รับยศเป็นรองเสวกตรี อดีตสมาชิกสภาผู้แทนราษฎรจังหวัดแม่ฮ่องสอนคนแรก อดีตข้าราชการทูตเมืองเชียงตุง รัฐฉาน ประเทศเมียนมา(พม่า) อดีตพาณิชย์จังหวัดแม่ฮ่องสอน และอดีตพาณิชย์จังหวัดนครสวรรค์

## ประวัติ
บุญสิริ เกิดเมื่อวันที่ 10 มกราคม พ.ศ. 2446 เป็นบุตรพระยาอภิบาลบุปผา (สมบุญ เทพาคำ) กับนางบุญปั๋น เทพาคำ ชาวจังหวัดลำพูนและเป็นหลานของพระเทพาธิบดี (ทองคำ เทพาคำ บุตรของพระพิชัยเสนา บุตรของเจ้าพระยานิกรบดินทร์  =โต กัลยาณมิตร บุตรของหลวงพิชัยวารี = มั่ง แซ่อึ้ง) กับนางพลูจีบ ได้ติดตามบิดามาเรียนแพทย์ที่กรุงเทพมหานคร และรับราชการในกระทรวงวัง มีน้องร่วมมารดาอีก 2 คน คือสมศักดิ์ เทพาคำ และสังวาลย์ นันทขว้าง

## งานการเมือง
บุญสิริ เปิดคลินิกที่อำเภอแม่สะเรียง จังหวัดแม่ฮ่องสอนกระทั่งประเทศไทยมีการเลือกตั้งสมาชิกสภาผู้แทนราษฎรครั้งแรก ได้รับการสนับสนุนจากประชาชนในพื้นทึ่ให้ลงสมัครและได้รับการเลือกตั้งเป็นสมาชิกสภาผู้แทนราษฎร เมื่อถึงวาระการเลือกตั้งสมัยที่ 2 วันอาทิตย์ที่ 7 พฤศจิกายน พ.ศ. 2480 ยื่นใบสมัครและหลักฐานให้ทางผู้จัดการเลือกตั้ง ได้รับการแจ้งว่า ขนาดรูปถ่ายไม่ตรงกับข้อกำหนด ต้องเดินทางไปจังหวัดเชียงใหม่ เพื่อถ่ายรูปและนำมายื่นใหม่ ใช้เวลาเดินทางไปกลับ 1 เดือน มาไม่ทันลงสมัครรับเลือกตั้ง จึงรับตำแหน่งเป็นพาณิชย์จังหวัดแม่ฮ่องสอน ได้รับการแต่งตั้งให้เป็นข้าราชการทูตประจำเชียงตุง รัฐฉาน ประเทศเมียนมา (พม่า) และพาณิชย์จังหวัดนครสวรรค์ ภายหลังกลับมาเปิดคลินิกที่จังหวัดลำพูนบ้านเกิดจนเกษียน

### สมาชิกสภาผู้แทนราษฎร
บุญสิริ เทพาคำ ได้รับเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 จังหวัดแม่ฮ่องสอน

## อสัญกรรม
บุญสิริ เทพาคำ อสัญกรรม ด้วยโรคความดันโลหิตสูง  วันจันทร์ที่ 17 พฤษภาคม พ.ศ. 2525 สิริอายุรวม 79 ปี

## อ้างอิง

หมวดหมู่:บุคคลจากอำเภอแม่สะเรียง
หมวดหมู่:นักการเมืองจากจังหวัดลำพูน
หมวดหมู่:สมาชิกสภาผู้แทนราษฎรจังหวัดแม่ฮ่องสอน
นิกร จันทรวิโรจน์

**นิกร จันทรวิโรจน์** (28 กันยายน พ.ศ. 2463 – 18 กรกฎาคม พ.ศ. 2551) เป็นนักการเมืองชาวไทย อดีตสมาชิกสภาผู้แทนราษฎรจังหวัดแม่ฮ่องสอน

## ประวัติ
นิกร เกิดเมื่อวันที่ 28 กันยายน พ.ศ. 2463 ที่จังหวัดลำปาง เป็นบุตรคนที่ 3 ของนายพนาสิทธิ์ กับนางเตา จันทรวิโรจน์ มีพี่น้อง 9 คน ด้านครอบครัวสมรสกับนางเกษมสุข บริบูรณ์ มีบุตร 3 คน

สำเร็จการศึกษาระดับประถมศึกษาปีที่ 7 จากโรงเรียนวิชชานารี ระดับมัธยมศึกษาตอนต้น จากโรงเรียนมงฟอร์ตวิทยาลัย ระดับมัธยมศึกษาตอนปลาย
จากโรงเรียนวชิราวุธวิทยาลัย

## งานการเมือง
นิกร เคยเป็นสมาชิกสภาเทศบาลจังหวัดลำปาง นิกรได้รับความรักความเอ็นดูจากหม่อมราชวงศ์คึกฤทธิ์ ปราโมช ตั้งแต่เด็กจนโต นี่อาจเป็นส่วนหนึ่งที่นิกรมีความใกล้ชิดกับการเมืองระดับชาติ เขาจึงตัดสินใจลงสมัครรับเลือกตั้งสมาชิกสภาผู้แทนราษฎรจังหวัดแม่ฮ่องสอน ในวันที่ 26 กุมภาพันธ์ พ.ศ. 2500 ไม่สังกัดพรรคการเมือง และได้รับเลือกตั้ง เขาลงสมัครรับเลือกตั้งอีกครั้งใน ธันวาคม พ.ศ. 2500 และได้รับเลือกตั้ง เป็นสมัยที่ 2

### สมาชิกสภาผู้แทนราษฎร
นิกร จันทรวิโรจน์ ได้รับเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดแม่ฮ่องสอน ไม่สังกัดพรรคการเมือง
# การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดแม่ฮ่องสอน ไม่สังกัดพรรคการเมือง

## ถึงแก่อสัญกรรม
นิกร ถึงแก่อสัญกรรม เมื่อวันที่ 18 กรกฎาคม พ.ศ. 2551 สิริอายุรวม 87 ปี

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดแม่ฮ่องสอน
หมวดหมู่:พรรคสหประชาไทย
หมวดหมู่:พรรคสันติชน
หมวดหมู่:นักการเมืองพรรคกิจสังคม
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากโรงเรียนวชิราวุธวิทยาลัย
นรินทร์ศร รัตนไพฑูรย์

**นรินทร์ศร รัตนไพฑูรย์** (เกิด 5 ธันวาคม พ.ศ. 2479) เป็นอดีตสมาชิกสภาผู้แทนราษฎรจังหวัดแม่ฮ่องสอน สังกัดพรรคพลังใหม่ อดีตสมาชิกสภาเทศบาลเมืองแม่ฮ่องสอน และผู้ร่วมก่อตั้งพรรคพลังใหม่

## ประวัติ
นรินทร์ศร รัตนไพฑูรย์ เกิด 5 ธันวาคม พ.ศ. 2479 ที่ตำบลจองคำ อำเภอเมืองแม่ฮ่องสอน จังหวัดแม่ฮ่องสอน จบการศึกษาระดับประถมศึกษาปีที่ 4 จากโรงเรียนบ้านจองคำ อำเภอเมืองแม่ฮ่องสอน จบมัธยมศึกษาตอนต้น-ปลาย จากโรงเรียนห้องสอนศึกษา อำเภอเมืองแม่ฮ่องสอน ระดับประกาศนียบัตรการประถมศึกษา จาก โรงเรียนฝึกหัดครูพระนคร และ การศึกษาบัณฑิต จาก วิทยาลัยวิชาการประสานมิตร

## งานการเมือง
จากวงการข้าราชการก็เข้าสู่วงการการเมืองโดยเขาลงสมัครรับเลือกตั้งสมาชิกสภาเทศบาลเมืองแม่ฮ่องสอน ใน พ.ศ. 2501 และได้รับเลือกตั้ง จวบจนมีโอกาสลงสมัครรับเลือกตั้ง โดยก่อนหน้านั้นเขาตั้งใจลงสมัครรับเลือกตั้งในนาม พรรคประชาธิปัตย์ โดยในเดือน มกราคม พ.ศ. 2517 เขาได้ไปพูดคุยกับหม่อมราชวงศ์เสนีย์ ปราโมช โดยเขาได้ไปพบหม่อมราชวงศ์เสนีย์ หัวหน้าพรรคประชาธิปัตย์ในขณะนั้น เพื่อแจ้งความจำนงลงสมัครรับเลือกตั้ง เป็น สส.แม่ฮ่องสอน หม่อมราชวงศ์เสนีย์ บอกตัวเขาว่าหม่อมราชวงศ์เสนีย์กำลังจะวางมือให้พิชัย รัตตกุล ขึ้นมาเป็นหัวหน้าพรรคประชาธิปัตย์แทน หม่อมราชวงศ์เสนีย์ ให้เขาไปหานายพิชัย ปรากฎว่าเขาไปหาพิชัย 3 ครั้ง แต่เขาไม่พบสุดท้ายเขาจึงตัดสินใจลงนามเป็นผู้ก่อตั้งพรรคพลังใหม่และสังกัดพรรคพลังใหม่ในเวลาต่อมา และได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน สังกัดพรรคพลังใหม่ และได้รับเลือกตั้ง แต่ดำรงตำแหน่งเวลาอันสั้นด้วยเพราะเกิดความเปลี่ยนแปลงทางการเมืองในยุคนั้น อย่างไรก็ตาม แม้เขาไม่ได้รับเลือกตั้งอีกเลยนับแต่นั้นมา แต่เขาก็ยังคงสนใจการเมืองเข้าไปมีส่วนร่วมโดยตลอดจนถึงปัจจุบัน 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ได้ลงสมัครรับเลือกตั้งอีกครั้ง ในสังกัดพรรคเสรีประชาธิปไตย ได้คะแนนเพียง 1546 คะแนน คิดเป็น 2.10% โดยแพ้ให้กับนายปัญญา จีนาคำ จากพรรคประชาธิปัตย์

ต่อมาในปี พ.ศ. 2551 ได้หันมาสมัครรับเลือกตั้งสมาชิกวุฒิสภาไทยเป็นการทั่วไป พ.ศ. 2551 แต่ไม่สามารถลงสมัครรับเลือกตั้งได้ เนื่องจากติดปัญหาพ้นจากการเป็นสมาชิกพรรคการเมือง (พรรครักษ์ถิ่นไทย) มาแล้วไม่เกินห้าปีนับถึงวันรับสมัครรับเลือกตั้ง 

### สมาชิกสภาผู้แทนราษฎร
นรินทร์ศร รัตนไพฑูรย์ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดแม่ฮ่องสอน สังกัดพรรคพลังใหม่

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดแม่ฮ่องสอน
หมวดหมู่:พรรคแนวประชาธิปไตย
หมวดหมู่:นักการเมืองพรรคพลังใหม่
หมวดหมู่:พรรคชาติพัฒนา (พ.ศ. 2535)
หมวดหมู่:พรรคสหประชาธิปไตย
หมวดหมู่:พรรคมวลชน
หมวดหมู่:บุคคลจากมหาวิทยาลัยราชภัฏพระนคร
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
ตำบลแม่ฮี้

**ตำบลแม่ฮี้** เป็นตำบลหนึ่งในอำเภอปาย จังหวัดแม่ฮ่องสอน ตั้งอยู่ทางทิศใต้ ของอำเภอปาย มีองค์การบริหารส่วนตำบลแม่ฮี้รับผิดชอบพื้นที่ทั้งหมดของตำบล มีสถานที่สำคัญ และสถานที่ท่องเที่ยวหลายแห่ง เช่น สะพานประวัติศาสตร์ โป่งน้ำร้อนท่าปาย วัดพระธาตุแม่เย็น

## ประวัติ
ตำบลแม่ฮี้ ได้รับการประกาศจัดตั้งยกฐานะจากสภาตำบลแม่ฮี้  เป็นองค์การบริหารส่วนตำบลแม่ฮี้ พ.ศ. 2537 ปัจจุบันเป็นองค์การบริหารส่วนตำบลระดับกลาง

## ลักษณะภูมิศาสตร์
### ภูมิประเทศ
ตำบลแม่ฮี้มีพื้นที่ประมาณ 331.20 ตร.กม. (207,001 ไร่) โดยเป็นพื้นที่องค์การบริหารส่วนตำบลแม่ฮี้ 23 ตารางกิโลเมตร ลักษณะพื้นที่เป็นที่ราบติดเชิงเขา มีความสูงจากระดับน้ำทะเลปานกลาง 523 เมตร
### ภูมิอากาศ
* ตำบลแม่ฮี้มีสภาพอากาศแบ่งออกเป็น 3 ฤดู ดังนี้
**ฤดูร้อน มีนาคม ถึง เมษายน อุณหภูมิเฉลี่ย 33 องศาเซลเซียส 
**ฤดูฝน พฤษภาคม ถึงกันยายน อุณหภูมิเฉลี่ย 25 องศาเซลเซียส 
**ฤดูหนาว เดือนตุลาคม ถึงกุมภาพันธ์ อุณหภูมิเฉลี่ย 15 องศาเซลเซียส

## อาณาเขต
ตำบลแม่ฮี้ มีอาณาเขตติดต่อ 2 จังหวัด คือ จังหวัดเชียงใหม่ และจังหวัดแม่ฮ่องสอน
* ทิศเหนือ ติดต่อกับตำบลเวียงเหนือ อำเภอปาย จังหวัดแม่ฮ่องสอน
* ทิศใต้ ติดต่อกับ ตำบลเมืองแปง และตำบลโป่งสา อำเภอปาย จังหวัดแม่ฮ่องสอน
* ทิศตะวันออก ติดต่อกับตำบลป่าแป๋ อำเภอแม่แตง และตำบลเมืองคอง อำเภอเชียงดาว จังหวัดเชียงใหม่
* ทิศตะวันตก ติดต่อกับเทศบาลตำบลปาย และตำบลทุ่งยาว อำเภอปาย จังหวัดแม่ฮ่องสอน

## การปกครอง
ตำบลแม่ฮี้แบ่งออกเป็น 6 หมู่บ้าน ได้แก่
* หมู่ 1 **บ้านแม่เย็น**

* หมู่ 2 **บ้านทรายขาว**

* หมู่ 3 **บ้านท่าปาย**

* หมู่ 4 **บ้านแม่ปิง**

* หมู่ 5 **บ้านแม่ฮี้**

* หมู่ 6 **บ้านห้วยแก้ว**

และ หย่อมบ้าน จำนวน 4 หย่อม ได้แก่ 
* หย่อม **บ้านหัวแม่เย็น** **(เขตบ้านแม่เย็น)**

* หย่อม **บ้านโป่งร้อน** **(เขตบ้านทรายขาว)**

* หย่อม **บ้านห้วยหวาย** **(เขตบ้านแม่ปิง)**

* หย่อม **บ้านแม่ยะน้อย** **(เขตบ้านแม่ปิง)**

## การเมือง
### รายนามนายกองค์การบริหารส่วนตำบล

### รายนามผู้บริหารองค์การบริหารส่วนตำบล

### รายนามสมาชิกสภาองค์การบริหารส่วนตำบล

### รายนามผู้ใหญ่บ้าน

## ประชากร
จากการสำรวจเมื่อเดือนธันวาคม พ.ศ. 2568 มีประชากรทั้งหมด 3,574 คน

### การศึกษา
**โรงเรียนระดับประถมศึกษา** 2 แห่ง
# โรงเรียนชุมชนบ้านแม่ฮี้ 
# โรงเรียนบ้านแม่ปิง

**ศูนย์การเรียนรู้นอกระบบ** 3 แห่ง
# ศูนย์ส่งเสริมการเรียนรู้ตำบลแม่ฮี้
# ศูนย์ส่งเสริมการเรียนรู้หย่อมบ้านห้วยหวาย
# ศูนย์ส่งเสริมการเรียนรู้หย่อมบ้านดอยช้าง

### สาธารณสุข
ตำบลแม่ฮี้เป็นพื้นที่ให้บริการของโรงพยาบาลปาย มีโรงพยาบาลส่งเสริมสุขภาพตำบล จำนวน 2 แห่ง
# โรงพยาบาลส่งเสริมสุขภาพบ้านแม่ฮี้ 
# โรงพยาบาลส่งเสริมสุขภาพบ้านแม่ปิง

## สถานที่สำคัญ
### สถานที่ท่องเที่ยว
* สะพานประวัติศาสตร์ท่าปาย ตั้งอยู่ที่บ้านท่าปาย หมู่ที่ 3
* วัดพระธาตุแม่เย็น ตั้งอยู่ที่บ้านแม่เย็น หมู่ที่ 1
* โป่งน้ำร้อนบ้านท่าปาย ตั้งอยู่ที่บ้านท่าปาย หมู่ที่ 3
* น้ำตกแม่เย็น ตั้งอยู่ที่บ้านแม่เย็น หมู่ที่ 1

## อ้างอิง

แม่ฮี้
แม่ฮี้
แม่ฮี้
เชอร์รี มาร์เทล

**เชอร์รี สครัลล์** (Sherry Schrull ชื่อเกิด Russell; 8 กุมภาพันธ์ ค.ศ. 1958 - 15 มิถุนายน ค.ศ. 2007) เป็นนักมวยปล้ำอาชีพและผู้จัดการชาวอเมริกัน ซึ่งเป็นที่รู้จักในชื่อบนสังเวียนของเธอ **เชอร์รี มาร์เทล** (Sherri Martel) และ **เซนเซชันแนล เชอร์รี** (Sensational Sherri)

## ชีวิตวัยเยาว์
เชอร์รี ลินน์ รัสเซล เกิดเมื่อวันที่ 8 กุมภาพันธ์ 1958 ในเมืองเบอร์มิงแฮม รัฐแอละแบมา และเติบโตมากับการเล่นบาสเก็ตบอลและมีส่วนร่วมในการกรีฑา

## เส้นทางอาชีพ
เธอเริ่มอาชีพมวยปล้ำอาชีพใน Mid South หลังจากฝึกฝนในโคลัมเบีย เซาท์แคโรไลนา เธอเข้าร่วม American Wrestling Association (AWA) ในช่วงกลางทศวรรษ 1980 และคว้าแชมป์ AWA World Women's Championship สามครั้ง ในช่วงปลายทศวรรษ 1980 เธอได้เข้าร่วม World Wrestling Federation (WWF) ซึ่งเธอได้แชมป์ WWF Women's Championship นอกจากนี้ใน WWF เธอยังคงทำหน้าที่เป็นผู้จัดการของนักมวยปล้ำเช่น Randy Savage, Ted DiBiase และ Shawn Michaels เธอปรากฏตัวใน Extreme Championship Wrestling (ECW) และ World Championship Wrestling (WCW) ในปี 1990 ในช่วงหลังได้ทำหน้าที่เป็นผู้จัดการของแท็กทีม Harlem Heat หลังจากออกจาก WCW เธอได้ปรากฏตัวที่เกี่ยวข้องกับมวยปล้ำสองสามครั้งจนกระทั่งเสียชีวิตในปี 2007 นอกจากนี้เธอยังปรากฏตัวใน Total Nonstop Action Wrestling ในเดือนกันยายน 2006 ในตำแหน่งผู้จัดการของ Bobby Roode ซึ่งจบลงด้วยการปรากฏตัวมวยปล้ำทางโทรทัศน์ครั้งสุดท้ายของเธอ ชื่อสังเวียนของเธอ "เซนเซชันแนล เชอร์รี" ถูกใช้เป็นชื่อตอนในซีซันที่ห้าของซีรีส์สารคดีของ Viceland เรื่อง Dark Side of the Ring ออกอากาศเมื่อวันที่ 23 เมษายน 2024

## ชีวิตส่วนตัว
ภายในปี 2003 เธออาศัยอยู่ในเทนเนสซีกับสามีของเธอ Robert Schrull ซึ่งเธอช่วยเขาปรับปรุงบ้าน เธอแต่งงานและหย่าร้างอย่างน้อยสองครั้งในช่วงชีวิตของเธอ เธอมีลูกชายหนึ่งคน

## การเสียชีวิต
เมื่อวันที่ 15 มิถุนายน 2007 เธอเสียชีวิตที่บ้านแม่ของเธอในเมืองแมคคัลลา รัฐแอละแบมา ใกล้เบอร์มิงแฮม ด้วยวัย 49 ปี เมื่อวันที่ 11 กันยายน 2007 เจ้าหน้าที่สืบสวนคดีฆาตกรรมในทัสคาลูซา รัฐแอละแบมา ได้เปิดเผยรายงานทางพิษวิทยาที่ระบุว่าเธอเสียชีวิตจากการใช้ยาเกินขนาดโดยมียาหลายชนิดในระบบของเธอ รวมถึงออกซีโคโดนในปริมาณมากด้วย เธอถูกเผาหลังจากการตายของเธอ

## ผลงานแชมป์และรางวัล
***[[American Wrestling Association]]**
**AWA World Women's Championship (3 times)
***[[Wrestling Superstars Live|AWA Superstars of Wrestling]]**
**AWA World Women's Championship (1 time)
***[[Cauliflower Alley Club]]**
**Other honoree (1994)
***International Wrestling Association**
**IWA Women's Championship (1 time)
***[[Memphis Wrestling Hall of Fame]]**
**Class of 2022
***[[Professional Wrestling Hall of Fame and Museum|Professional Wrestling Hall of Fame]]**
**Class of 2014
***[[Southern States Wrestling]]**
**Kingsport Wrestling Hall of Fame (Class of 2003)
***[[Women Superstars Uncensored]]**
**WSU Hall of Fame (Class of 2009)
***[[Women's Wrestling Hall of Fame]]**
**Class of 2024
***[[WWE|World Wrestling Federation]]**
**WWF Women's Championship (1 time)
**WWE Hall of Fame (Class of 2006)
****[[Wrestling Observer Newsletter]]***
**Manager of the Year (1991)

## อ้างอิง

;เพิ่มเติม
*
*
*

## อ่านเพิ่มเติม
*

## แหล่งข้อมูลอื่น
* 
* 
* 

หมวดหมู่:นักมวยปล้ำอาชีพชาวอเมริกัน
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
สุสานเตียวเหลง

**สุสานเตียวเหลง** หรือ**สุสานเจี่ยงหลิง** () มีคำเรียกอื่น ๆ ว่า **อู่หวางเฝิน** (), **ซุนหลิงก่าง** () และ**สุสานซุนกวน**  () เป็นสุสานของซุนกวนจักรพรรดิผู้ก่อตั้งรัฐง่อก๊กในยุคสามก๊กของจีน ตั้งอยู่ที่เขาเหมย์ฮฺวา (梅花山 *เหมย์ฮฺวาชาน*; เดิมชื่อซุนหลิงก่าง) บริเวณเชิงเขาด้านใต้ของเขาจื่อจิน (紫金山 *จื่อจินชาน*)  ในเขตชานเมืองด้านตะวันออกของนครหนานจิง และหันหน้าไปทางสุสานหลวงหมิงเซี่ยว เป็นสุสานหลวงที่เก่าแก่ที่สุดในกลุ่มสุสานหลวง 6 ราชวงศ์ในนครหนานจิง

## ข้อมูลสุสาน

สุสานเตียวเหลงตั้งอยู่ที่เขาเหมย์ฮฺวา บริเวณใกล้เคียงกับสุสานหลวงหมิงเซี่ยว วัตถุที่หลงเหลือในบริเวณสุสานได้แก่แผ่นศิลาแผ่นหนึ่ง สะพานศิลาแห่งหนึ่ง แผ่นป้ายจารึกแผ่นหนึ่ง และประติมากรรมศิลาอันหนึ่ง 

*[[สามก๊กจี่]]*บันทึกว่า "ฤดูร้อนเดือนสี่ [ซุน]กวนสิ้นชีพ อายุได้เจ็ดสิบเอ็ดปี ได้รับสมัญญานามว่าไต้ฮ่องเต้ (大皇帝 *ต้าหฺวางตี้*) ฤดูใบไม้ร่วงเดือนเจ็ด ฝังศพที่สุสานเตียวเหลง"

สุสานเตียวเหลงยังเป็นที่ฝังพระศพของพระมเหสีพัวฮูหยินและพระสนมปู้ฟูเหริน (步夫人) ซุนเต๋งพระโอรสผู้เป็นรัชทายาทของซุนกวนที่สิ้นพระชนม์ก่อนเวลาอันควรก็ได้รับการฝังพระศพในบริเวณใกล้เคียงด้วยเช่นกัน

ในปี ค.ศ. 1957 สุสานซุนกวนได้รับการประกาศให้เป็นโบราณสถานที่ได้รับการคุ้มครองในมณฑลเจียงซู ในปี ค.ศ. 1982 ถูกเพิกถอนจากการเป็นโบราณสถานที่ได้รับการคุ้มครองเนื่องจากได้รับการเสียหายอย่างหนัก ในปีเดียวกันนั้นสุสานซุนกวนได้รับการประกาศอีกครั้งให้เป็นโบราณสถานที่ได้รับการคุ้มครองในนครหนานจิง ขอบเขตการคุ้มครองคือ "ครอบคลุมเขาเหมย์ชาน โดยใช้ถนนที่ล้อมรอบในปัจจุบันเป็นขอบเขต" นักวิชาการและผู้เชียวชาญมีความเห็นว่าชื่อ "สุสานซุนกวน" ไม่เป็นมาตรฐาน ดังนั้นในเดือนกันยายน พ.ศ. 2566 สำนักงานวัฒนธรรมและการท่องเที่ยวนครหนานจิงจึงเสนอต่อที่ว่าการนครหนานจิงให้เปลี่ยนชื่อเป็น "อู๋ต้าตี้ซุนเฉฺวียนเจี่ยงหลิง" (吳大帝孫權蔣陵) แปลว่า "สุสานเตียวเหลงในจักรพรรดิไต้ฮ่องเต้แห่งง่อก๊กซุนกวน"

## ดูเพิ่ม
* ซุนกวน

## อ้างอิง

หมวดหมู่:สถานที่ในสมัยสามก๊ก
เขตรักษาพันธุ์สัตว์ป่าในอัลวุสฏอ

**เขตรักษาพันธุ์สัตว์ป่าในอัลวุสฏอ** อดีตมีชื่อว่า **เขตรักษาพันธุ์ออริกซ์อาระเบีย** เป็นเขตสงวนธรรมชาติในทะเลทรายตอนกลางและเนินริมชายฝั่งของโอมาน โดยได้รับการบรรจุลงในรายการ *แหล่งมรดกโลก* ของยูเนสโก แต่กลายเป็นสถานที่แรกที่ถูกถอนจากการเป็นแหล่งมรดกโลกใน ค.ศ. 2007

สัตว์ที่อาศัยอยู่ในเขตรักษาพันธุ์สัตว์ป่า ได้แก่ กาเซลล์ภูเขา ไอเบกซ์นูเบีย หมาป่าอาระเบีย ฮันนีแบดเจอร์ และแคราแคล

ณ วันที่ 28 มิถุนายน ค.ศ. 2007 เขตรักษาพันธุ์สัตว์ป่านี้ถูกถอนออกจากทะเบียนแหล่งมรดกโลก โดยทางยูเนสโกอ้างถึงการตัดสินใจของทางการโอมานในการลดขนาดพื้นที่ร้อยละ 90 หลังพบน้ำมันในบริเวณนี้ และการลดลงของประชากรออริกซ์อาระเบียจาก 450 ตัวใน ค.ศ. 1996 เหลือเพียง 65 ตัวใน ค.ศ. 2007 ซึ่งเป็นผลจากการบุกรุกเข้าไปล่าสัตว์และการทำลายถิ่นฐานธรรมชาติ ในเวลานั้น มีคู่ที่สามารถผสมพันธุ์กันได้เหลือเพียง 4 คู่เท่านั้น

## อ้างอิง